Siinkirjutajal on varrukast võtta kaks oma silmaga nähtud juhtumit. Kümme aastat tagasi lootis Soome golfi meeskondlikul MMil medalit. Põhjanaabrite tähtmängija Mikko Ilonen valmistus palli kahe meetri kauguselt auku veeretama, kui astus ühtäkki eemale ja palus kutsuda kohtuniku. Ta teatas, et pall liikunud sentimeetri võrra - seda ei näinud ükski ligi sajapealisest publikust - ja märkis endale karistuseks ühe lisalöögi.